تورکیه جمهوریتی جمهوررئیسی رجب طیب ایردوغان, تلفن آرقه لی, روسیه جمهوررئیسی ولادیمیر پوتین بیلن سوزله شدی.
جمهورئیسلیک ارتباط لر ریاستی تامانیدن بیریلگن بیاناتده, اوشبو تلفنی صحبتده, ایککی اولکه اورته سیده گی مناسبت لر و همده تاغ لیک قاره باغ مسئله سی داخل منطقه مقیاسیده گی ینگی لیک لر باره سیده بحث ایتیلگن لیگی بیلدیریلدی.
صحبت ده, جمهوررئیس ایردوغان, ارمنستان نینگ اشغال ایتگن آذربایجان توپراق لری نی ترک ایتیشی کیره ک ایکن لیگی نی بیلدیررایکن, آذربایجان نینگ عملیات لری نینگ اوز حدود لری ایچیده بوله دیگن لیگی نی معلوم قیلدی.
ارمنستان رهبریتی نینگ منطقی بیر شکلده مذاکره قیلیش گه کوندیریلیشی کیره ک ایکن لیگی نی معلوم قیلگن جمهوررئیس ایردوغان, اوشبو کیلیشمووچیلیک نینگ قالووچی بیر ییچیم بیلن اداققه ییتیشتیریلیشی و منطقه ده برقرار لیک نینگ اورنه تیلیشی نینگ حیاتی اهمیت گه ایگه ایکن لیگی نی بیلدیردی.
عینی دمده تورکیه جمهوریتی تشقی ایش لر وزیری مولود چاووش اوغلی هم, تلفن آرقه لی, روسیه لیک کسبداشی سرگی لاوروف بیلن سوزله شدی.
دیپلماتیک منبع لر دن آلینگن معلومات لر گه کوره, اوشبو صحبت ده هم  یوقاری قاره باغ مسئله سی توغریسیده بحث ایتیلگن.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
